b'\n_START_ARTICLE_\nHMS Hannibal (1854)\n_START_SECTION_\nPalvelus\n_START_PARAGRAPH_\nAlus otettiin palvelukseen 18. maaliskuuta 1854 laivasto-osaston kommodorin aluksena ensimm\xc3\xa4isen\xc3\xa4 p\xc3\xa4\xc3\xa4llikk\xc3\xb6n\xc3\xa4\xc3\xa4n Frederick William Grey. Osaston teht\xc3\xa4v\xc3\xa4n\xc3\xa4 oli kuljettaa 10\xc2\xa0000 ranskalaista sotilasta Ahvenanmaalle. My\xc3\xb6hemmin alus siirrettiin Mustallemerelle. John Charles Dalrymple Hay vastaanotti aluksen p\xc3\xa4\xc3\xa4llikkyyden 25. tammikuuta 1855, jolloin se oli kontra-amiraali Houston Stewartin lippulaivana Mustallamerell\xc3\xa4 ja my\xc3\xb6hemmin V\xc3\xa4limerell\xc3\xa4. Alus poistettiin palveluksesta 20. marraskuuta 1856 Portsmouthissa._NEWLINE_Alus palautettiin palvelukseen 1. helmikuuta 1858 Portsmouthin vartioaluksena p\xc3\xa4\xc3\xa4llikk\xc3\xb6n\xc3\xa4\xc3\xa4n George Fowler Hastings. Se kuljetti Garibaldin sotilaita Italiassa ja saapui Napoliin hein\xc3\xa4kuussa 1860. Alus muutettiin proomuksi vuonna 1874, ja se myytiin romutettavaksi 12. huhtikuuta 1904.'